**Opis predmetu zákazky**

**Názov predmetu zákazky:**

***Zber údajov a realizácia reprezentatívneho prieskumu medzi obyvateľmi vo vybraných troch regiónoch v BBSK***

**Opis predmetu zákazky:**

Zber dát a realizácia reprezentatívneho prieskumu medzi seniormi (osoby vo veku od 60 rokov) a zber dát a realizácia reprezentatívneho prieskumu medzi obyvateľmi vo veku od 18 rokov do 59 rokov v obciach v mikroregióne Novohradské podzámčie, kde patria obce: Ábelová, Gregorova Vieska, Halič, Lehôtka, Lentvora, Lupoč, Ľuboreč, Mašková, Podrečany, Polichno, Praha, Stará Halič, Tomášovce, Vidiná; v mikroregióne Veľký potok – Ipeľ, kde patria obce: Balog nad Ipľom, Čelovce, Dolinka, Ďurkovce, Hrušov, Ipeľské Predmostie, Kamenné Kosihy, Kleňany, Kosihy nad Ipľom, Sečianky, Širákov, Trebušovce, Veľká Čalomija, Veľká Ves nad Ipľom, Vinica; v okrese Banská Štiavnica a v dvoch obciach z mikroregiónu Južné Sitno z okresu Krupina, kde patrí mesto Banská Štiavnica a obce Baďan, Banská Belá, Banský Studenec, Beluj, Dekýš, Ilija, Kozelník, Močiar, Počúvadlo, Podhorie, Prenčov, Svätý Anton, Štiavnické Bane, Vysoká, Kráľovce-Krnišov, Žibritov.

**Reprezentatívnosť prieskumu:**

* počet obyvateľov vo veku 60+ v mikroregióne,
* počet obyvateľov vo veku 60+ v obci,
* pohlavie respondenta vo veku 60+,
* vek respondenta vo veku 60+,
* počet obyvateľov vo veku od 18 rokov do 59 rokov v mikroregióne,
* počet obyvateľov vo veku od 18 rokov do 59 rokov v obci.

**Minimálny počet respondentov:**

Veľkosť vzorky seniorov (osoby vo veku od 60 rokov) je minimálne 600 respondentov, pri dodržaní zastúpenia všetkých obcí v regiónoch vo výbere.

Veľkosť vzorky obyvateľov vo veku od 18 rokov do 59 rokov je minimálne 800 respondentov, pri dodržaní zastúpenia všetkých obcí v regiónoch vo výbere.

**Spôsob zberu dát:**

Zber dát bude realizovaný prostredníctvom štruktúrovaného dotazníka. V návrhu dotazníka je 18 otázok a 74 premenných.

Zber metódou osobného dopytovanie (formou face to face). V prípade objektívne nepriaznivej situácie je možné po predchádzajúcej písomnej dohode zmluvných strán zvoliť aj inú metódu zberu dát s prihliadnutím na cieľovú skupinu obyvateľstva.

**Forma odovzdania:**

Dodaný súbor so získanými dátami vo formáte MS Excel aj SPSS, s prekódovanými odpoveďami, označenými premennými (označené values, labels, missing values) a vypočítanými váhami akceptujúcimi štruktúru základného súboru.

**Čas zberu:**

V priebehu mesiacov september - október 2022, pričom tento zber dát nesmie trvať dlhšie ako 6 týždňov.

**Termín odovzdania:**

* do 15. novembra 2022.